Raport Konsultativ

Përshtatjet vjetore të Të Hyrave të Lejuara Maksimale për KOSTT

(Viti relevant tarifor 2021)

|  |
| --- |
| **DEKLARATË****Ky Raport Konsultativ është përgatitur nga ZRRE me qëllim të informimit të palëve të interesit. Raporti nuk paraqet Vendim të ZRRE‐së dhe nuk duhet të konsiderohet si i tillë.** |

**Gusht 2021**

**Përmbajtja**

[1 Hyrje 3](#_Toc71118710)

[2 Përshtatja e të Hyrave të Lejuara Maksimale 4](#_Toc71118711)

[3 Bilanci i Energjisë 4](#_Toc71118712)

[3.1 Vlerësimi i Bilancit të Energjisë Elektrike të Realizuar dhe të Parashikuar 5](#_Toc71118713)

[4 Përshtatjet e rregullta 6](#_Toc71118714)

[4.1 Përshtatjet për normën e inflacionit 6](#_Toc71118715)

[4.2 Përshtatjet tjera në OPEX 6](#_Toc71118716)

[4.3 Investimet kapitale 7](#_Toc71118717)

[4.4 Faktori ndarës i kursimeve 7](#_Toc71118718)

[4.1 Fondi për BRE 7](#_Toc71118719)

[4.2 Përshtatjet e kostove të humbjeve 8](#_Toc71118720)

[4.3 Përshtatjet për të hyrat jo tarifore 9](#_Toc71118721)

[4.4 Përshtatjet për faktorin korrigjues të të hyrave 9](#_Toc71118722)

[4.5 Kostot e shërbimeve ndihmëse 10](#_Toc71118723)

[5 Propozimi për të Hyrat e Lejuara Maksimale të OST/OT-së 11](#_Toc71118724)

# Hyrje

Zyra e Rregullatorit për Energji (ZRRE) aktualisht është duke kryer Përshtatjen e Rregullt Vjetore për të Hyrat e Lejuara Maksimale (MAR) që do të mbulohen nga Kompanitë e Rregulluara. Në këtë proces, ZRRE-ja do të bëjë propozimin fillestar për MAR-in e azhurnuar për Operatorin e Sistemit të Transmetimit dhe Tregut (OST/OT, KOSTT), Operatorin e Sistemit të Shpërndarjes (OSSH, KEDS) dhe do të përcaktojë të hyrat e Furnizuesit me Shërbim Universal (FSHU). Ky vlerësim fillestar bazohet në propozimet e paraqitura nga ndërmarrjet e rregulluara si dhe vendimet për Të Hyrat e Lejuara Maksimale për periudhën rregullative 2018-2022 për OST/OT dhe OSSH.

Rregullimi i Çmimit është mjet që përdoret nga ZRRE në mënyrë që të përcaktohen Të Hyrat e Lejuara Maksimale – MAR, të cilat Kompanitë e Rregulluara do t’i mbledhin për ofrimin e shërbimeve të rregulluara. MAR caktohet në nivelin që mundëson të licencuarit e rregulluar t’i mbulojë kostot e arsyeshme operative dhe të mirëmbajtjes së aseteve të tyre dhe të realizojnë kthim të arsyeshëm në investimet e tyre. Gjithashtu, ZRRE përcakton caqe të efikasitetit dhe caqet për zvogëlimin e humbjeve, përmirësimin e performancës të cilat synojnë ngritjen e efikasitetit operativ të kompanive dhe të ofrojnë nxitje për arritjen e caqeve apo ndëshkime nëse kompanitë dështojnë t’i arrijnë ato.

Vlerat bazë për komponentët e MAR janë përcaktuar në Shqyrtimin Periodik të bërë në vitin 2018 dhe mbesin të vlefshme për një periudhë pesëvjeçare. Shqyrtimi aktual ka të bëjë me vlerësimin e propozimeve për MAR-in të paraqitura nga kompanitë e rregulluara, duke marrë në konsideratë edhe të dhënat aktuale të vitit 2020, në mënyrë që të vijmë deri te përcaktimi i të hyrave për vitin relevant tarifor 2021. Ky shqyrtim vlerëson nëse propozimet e të licencuarve janë llogaritur në përputhje me kornizen ligjore dhe rregullative.

Procesi i përshtatjeve për vitin relevant tarifor 2021 përfshin periudhën deri 31mars 2022, por duke marr parasysh mungesën e Bordit, procesi i tillë është shtyer. Vonesa e marrjes së vendimeve për të Hyrat e Lejuara Maksimale dhe të tarifave për këtë vit relevant tarifor, do të azhustohet në vitin e ardhshëm relevant tarifor 2022.

ZRRE fton kompanitë e licencuara, konsumatorët dhe të gjitha palët tjera të interesit, që të japin kontributin e tyre në këtë proces, duke shqyrtuar dhe komentuar të dhënat dhe pikëpamjet e paraqitura në këtë Raport Konsultativ, në mënyrë që vlerësimi të jetë i saktë për të Hyrat e Lejuara Maksimale për Operatorin e Sistemit të Transmetimi dhe Tregut (OST/OT). Këto raporte duhet të analizohen, duke ju referuar gjithashtu edhe raporteve përfundimtare të Shqyrtimit Periodik 2018-2022.

Palët të cilat dëshirojnë të paraqesin komentet e tyre eventuale rreth propozimeve të ZRRE-së ftohen që të dorëzojnë komentet e tyre me shkrim në postën elektronike ero.pricing-tariffs@ero-ks.org jo më vonë se 07 shtator 2021. Gjithashtu,komentet mund të dërgohen me postë në adresën:

*Zyra e Rregullatorit për Energji*

*Departamenti për Tarifa dhe çmime*

*Rr. Dervish Rozhaja Nr. 12, Prishtinë, 10000, Kosovë*

 **Dokumentet relevante**

|  |  |
| --- | --- |
| Vlerësimi përfundimtar i MAR të OST/OT në kuadër të procesit të Shqyrtimit Periodik – Vlerësim i detajuar  | http://ero-ks.org/2018/Raportet/Pergjigje%20ndaj%20komenteve%20te%20KOSTT\_PRR2\_final.pdf  |
| Aplikimi tarifor i KOSTT për vitin 2020 | https://www.ero-ks.org/zrre/sites/default/files/Konsultimet%20Publike/Aplikacioni\_%20p%C3%ABrshtetjet%20vjetore%202021\_%20KOSTT.pdf |

# Përshtatja e të Hyrave të Lejuara Maksimale

Bazuar në Rregullën për Vendosjen e të Hyrave për OST/OT, ZRRE ka analizuar me kujdes të gjithë komponentët e kostove dhe kërkesat e të licencuarit të paraqitura në aplikacionin e tij për të Hyrat e Lejuara Maksimale. Gjatë procesit të Përshtatjeve të Rregullta, ZRRE përdor vlerat e vendosura gjatë procesit të Shqyrtimit Periodik 2018-2022 dhe përshtat MAR-in për të reflektuar ndryshimet në mes të kostove që kanë qenë të parashikuara gjatë Shqyrtimit Periodik dhe kostove aktuale të arsyeshme të kompanive të rregulluara. Gjatë këtij procesi ZRRE do të:

1. Indeksojë Kostot Operative dhe të Mirëmbajtjes për Faktorin e Efikasitetit i cili caktohet gjatë procesit të Shqyrtimit Periodik dhe për Inflacionin Vjetor bazuar në Indekset e Harmonizuara të Çmimeve të Konsumit (HICP) të publikuara për vendet e Eurozonës;
2. Caktojë Kostot e Lejuara të Humbjeve (LSSCt) për OST, dhe t’i azhurnojë këto në mënyrë që të përfshijnë ndryshimin në mes të kostove të lejuara dhe të realizuara të humbjeve për Periudhën paraprake Rregullative, të cilat mund të kenë ndodhur si rezultat i ndryshimeve në kostot e blerjes së energjisë me shumicë apo i ndryshimeve në rrjedhat e energjisë elektrike në sistemin e Transmetimit;
3. Azhurnojë MAR-in e OST/OT-së në mënyrë që të reflektojë ndryshimin në mes të të Hyrave të Lejuara dhe të Realizuara në Vitin paraprak Relevant (t‐1);
4. Azhurnojë parashikimet e kostove të lejuara të shërbimeve ndihmëse;
5. Të hyra nga mekanizmi i kompensimit ndërmjet OST-ve në regjion, këto të hyra do të zbriten nga të hyrat e lejuara maksimale;
6. Alokimi i kapaciteteve ndërkufitare transmetuese, në bashkëpunim me operatorët e sistemeve të transmetimeve të Palëve Kontraktuese të Komunitetit të Energjisë, sipas procedurave të përbashkëta rajonale për kalkulimin dhe alokimin e kapaciteteve, të propozuara nga Operatori i Sistemit të Transmetimit dhe të miratuara nga Rregullatori;
7. Menaxhimi i kongjestionit, për të gjitha transaksionet në interkonektorët me sistemet fqinje, në bazë të rregullave dhe mekanizmave të tregut, të cilët përcaktohen dhe zbatohen së bashku me operatorët e tjerë në tregun rajonalë të energjisë elektrike;
8. Azhurnimi i hyrave të mbledhura me ato të parashikuara në llogarinë e fondit për energjinë e ripërtërishme; dhe
9. Caktojë MAR-in e OST/OT-së për Vitin Relevant *t*.

# Bilanci i Energjisë

Në këtë shqyrtim tarifor, ZRRE ka përdorur bilancin e aprovuar për vitin 2021. Megjithatë, trajtimi i konsumit të energjisë elektrike për konsumatorët e kyçur në nivelin e tensionit 35kV dhe 10kV është bërë në pajtim me qëndrimin e Bordit të ZRRE-së për vazhdim të furnizimit të këtyre konsumatorëve nga FSHU me tarifa të rregulluara.

## Vlerësimi i Bilancit të Energjisë Elektrike të Realizuar dhe të Parashikuar

Me qëllim të vlerësimit të kostove që kanë të bëjnë me blerjen e humbjeve në nivel të OST-së, ZRRE ka analizuar të dhënat e raportuara nga KOSTT për vitin 2020 dhe të dhënat që kanë të bëjnë me parashikimin e bilancit për vitin 2021. Të dhënat për vitin 2021 janë bazuar në bilancin e aprovuar nga ZRRE.

Parashikimi i bilancit të energjisë elektrike për vitin 2021 është paraqitur në tabelën në vijim:

 Tabela 1: Bilanci i energjisë elektrike në OST

|  |  |  |
| --- | --- | --- |
| **Bilanci i energjisë elektrike ne OST** | **Njësia** | **2021 Propozimi** |
| 1. Hyrja ne OST
 | GWh | 6,645 |
| 1. Eksporti
 | GWh | 434 |
| 1. Konsumi ne OST (llomag dhe kons 220kV dhe 110 kV)
 | GWh | 773 |
|   |   |  |
| 1. Humbjet në OST
 | GWh | 114 |  |
|  | % | 1.71% |  |
|   |   |  |
| **e =a-b-c-d Dalja e energjisë nga Transmetimi/hyrja në OSSH** | **GWh** | **5,324** |

Energjia e pafaturuar në katër komunat e veriut të Kosovës është rrjedhë fizike dhe përdoret për qëllime të barazimit të bilancit të energjisë elektrike. Sidoqoftë, kostot që rrjedhin nga furnizimi i katër komunave veriore të Kosovës nuk përfshihet gjatë kalkulimit të kostove të furnizimit me energji konform vendimit mbi masën e përkohshme të dhënë nga Gjykata Themelore dhe të konfirmuar nga Gjykata e Apelit.

# Përshtatjet e rregullta

Në vijim janë paraqitur kalkulimet lidhur me përshtatjet e rregullta vjetore të vitit 2020. Kalkulimi i këtyre përshtatjeve do të përfshihet gjatë përcaktimit të të hyrave të lejuara maksimale për vitin relevant tarifor 2021.

## Përshtatjet për normën e inflacionit

Për të bërë kalkulimin e përshtatjeve lidhur me normën e inflacionit si referencë është marr norma e inflacionit e publikuar nga Eurostati për vendet e Eurozonës, e cila për vitin 2020 ishte 0.26%[[1]](#footnote-1). Mënyra për kalkulimin e përshtatjeve të tilla është e përcaktuar në Rregullën e të Hyrave të OST/OT-së.

Kjo normë aplikohet në përshtatjen e kostove operative, kostove të zhvlerësimit dhe kthimit në kapital. Pas aplikimit të normës së inflacionit ndaj komponentëve të kostove të sipërpërmendura, rrjedh vlera e kostove të përshtatura në vlerë prej 0.08 milion euro. Përshtatjet që kanë rezultuar nga aplikimi i normës së inflacionit për secilën nga komponentët e kostove të lejuara në vitin 2020 i janë shtuar më pastaj vlerësimit fillestar të kostove për vitin 2021, të përcaktuara gjatë shqyrtimit periodik. Detajet e këtyre kalkulimeve janë paraqitur në tabelën më poshtë:

Tabela 2: Përshtatjet për inflacion

|  |  |  |  |  |  |
| --- | --- | --- | --- | --- | --- |
| Linja | Njësia | a)Lejuar2020 | b)Përshtatja për Inflacion | c)Vlerësimi fillestar 2021[[2]](#footnote-2) | d=b+c Lejimi 2021 |
| OPEX-i | mil €  | 7.28 | 0.02 | 7.09 | 7.11 |
| Zhvlerësimi | mil € | 11.36 | 0.03 | 11.71 | 11.74 |
| Kthimit | mil € | 10.34 | 0.03 | 10.85 | 10.88 |
| Total | mil € | 28.98 | 0.08 | 29.65 | 29.73 |

## Përshtatjet tjera në OPEX

ZRRE gjatë shqyrtimit periodik 2018-2022 ka lejuar kosto shtesë në OPEX, të cilat ndërlidhen me operimin e nënstacionit të Vallaqit. Duke qenë se këto kosto nuk janë realizuar gjatë vitit 2020, ZRRE ka bërë përshtatjet e këtyre kostove. Vlera e këtyre përshtatjeve është 76 mijë euro. Trajtimi i këtyre kostove do të bëhet ngjashëm edhe për vitin 2021 në rast se ato nuk do të realizohen.

## Investimet kapitale

KOSTT në dokumentacionin e dërguar ka kërkuar projekte shtesë krahas atyre të lejuara gjatë procesit të shqyrtimit shumëvjeçar. Dokumentacioni që është ofruar nga KOSTT ka një përshkrimin të përgjithshëm për nevojën e realizimit të këtyre projekteve. Me qëllim të vlerësimit të arsyeshmërisë teknike dhe financiare të këtyre projekteve dhe kostove që ndërlidhen me to, ZRRE kërkon që KOSTT të bëjë vlerësimin e këtyre projekteve në përputhje me Rregullën për vlerësimin e Investimeve kapitale, sipas së cilës duhet të analizohen parametrat teknik dhe ekonomik si CBA, NPV, kostot për njësi, aspektet e sigurisë së operimit, kërkesa ligjore, alternativat si dhe përshkrimin e punëve që asociohen me projektet e tilla.

Në mungesë të parametrave të sipërpërmendur si dhe numrit të madh të projekteve të cilat ndryshojnë në masë të madhe planin investiv të aprovuar për periudhën pesëvjeçare, në këtë fazë të konsultimit ZRRE nuk ka pranuar projektet e tilla.

Bazuar në Rregullën për Vlerësimin e Projekteve Kapitale në Rrjetin e Transmetimit dhe Shpërndarjes, të licencuarit pritet që të zbatojnë Planin Investiv Pesëvjeçar në mënyrë të plotë përveç në rastet, kur gjatë periudhës rregullative, projektet ose programet individuale identifikohen se më nuk janë të nevojshme ose mund të zëvendësohen me alternativa që ofrojnë rezultate ekuivalente me një kosto më të ulët për jetëgjatësinë e tyre. Prandaj devijimet e vazhdueshme vjetore nga plani investiv i aprovuar janë mjaft shqetësues për Rregullatorin dhe si të tilla është shumë e vështirë të trajtohen brenda procesit të azhurnimeve të rregullta vjetore, duke pasur parasysh që çdo projekt i ri duhet ti nënshtrohet konsultimeve publike dhe duhet të mbështetet me analiza të detajuara e të cilat kërkojnë kohë më të gjatë për shqyrtim. Është e kuptueshme që mund të ketë devijime në realizimin e planit investiv nëpër vite, mirëpo këto devijime duhet të jenë të arsyeshme dhe ndikimi i tyre të jetë minimal për sistemin dhe konsumatorët, në rast se shumica e tyre realizohen brenda periudhës rregullative.

## Faktori ndarës i kursimeve

Përveç përshtatjeve të sipërpërmendura, ZRRE ka bërë edhe përshtatjet e kostove të mirëmbajtjes duke aplikuar faktorin ndarës të kursimeve. Këto përshtatje aplikohen me qëllim të nxitjes së kursimit nga ana e kompanisë, ku pjesa e kursyer do të ndahet në mes të kompanisë dhe konsumatorëve me një faktor ndarës prej 50%. Nga analiza e bërë, vlera e rezultuar e kursimit është 0.3 milion euro, ku vlera e përshtatur e kursimeve pas aplikimit të faktorit ndarës është 0.15 milion euro (pjesa për të cilën kompensohen konsumatorët).

## Fondi për BRE

Nga analizimi i aplikacionit të KOSTT, vërehet se ka një dallim ndërmjet kostove dhe të hyrave nga fondi i BRE-ve për vitin 2020. Vlera e këtij dallimi është -6.7 milion euro, dhe ato përfshijnë dallimin e të hyrave dhe shpenzimeve të Fondit të BRE-ve për vitin 2020 dhe përshtatjet për kostot e menaxhimit të Fondit për vitin 2020. KOSTT ka paraqitur kosto shtesë për menaxhimin e fondit për vitin 2020, në vlerë prej 0.1 milion euro. Pas analizimit të tyre, ZRRE ka vërejtur që KOSTT ka përfshirë edhe 84 mijë euro për paga. Duke qenë se këto kosto janë të përfshira në Operatorin e Tregut, ZRRE nuk i ka marrë parasysh këto kosto dhe nuk i ka përfshirë në kostot e realizuara për menaxhimin e fondit.

Parashikimi i kostove të fondit të BRE-ve është bërë duke u bazuar në bilancin e energjisë të aprovuar për vitin 2021, i cili ndër tjera merr parasysh prodhimin e energjisë elektrike nga BRE. Vlera e kostove të fondit duke marr parasysh çmimin referent prej 40.65 €/MWh të kalkuluar në bazë të Metdologjisë për llogaritjen e çmimit referent (i cili përfshinë blerjet me shumicë të energjisë në tregun vendorë dhe importin) ka rezultuar që për vitin 2021 të jetë 16.7 milion euro.

## Përshtatjet e kostove të humbjeve

Përshtatja e kostove të humbjeve për OST bëhet përmes formulës së mëposhtme:

(LSSCat-1 – LSSCft-1) \* (1+ It)

Vlera e kostos së përshtatur për humbje duke përfshirë normën e interesit është -0.88 milion euro, e cila rezulton për shkak të rrjedhave më të ulta të energjisë të realizuara kundrejt atyre të parashikuara dhe çmimit mesatar më të ulët për blerjen e humbjeve për vitin 2020 në rrjetin e transmetimit. Detajet e kalkulimeve janë dhënë në tabelën e mëposhtme.

Tabela 3 Përshtatjet për kostot e humbjeve

|  |  |  |  |  |
| --- | --- | --- | --- | --- |
| OST/OT MAR | Njësia | E lejuar2020 | E realizuar2020 | E propozuar 2021 |
| **Parametri i indeksimit** |  |  |  |  |
| It | % |  | 7.3% |  |
| **Humbjet e lejuara (LSSCt)** |  |  |  |  |
| LSSAt | % | 1.78 | 1.78 | 1.78 |
| REUEt | GWh | 6,238 | 6,205 | 6,645 |
| WHEAt | €/MWh | 46.46 | 41.54 | 46.16 |
| Humbjet në OST me ngarkesën e veriut | GWh |  | 107.3 | 118.3 |
| Humbjet e përshtatura për shkak të ngarkesës në veri | GWh |  | 5.3 | 5.7 |
| Humbjet e lejuara  | GWh | 102.7 | 101.4 | 112.9 |
| LSSCat-1 |  mil €  |  | **4.34** |  |
| LSSCft-1 |  mil €  | **5.16** |  | **5.19** |
| **Kostot e përshtatura[[3]](#footnote-3)** |  mil €  |  | **-0.88** |  |

Po ashtu janë përshtatur kostot e humbjeve të vitit 2020 ngjashëm sikurse ato të vitit 2019 që ndërlidhen me ngarkesën e veriut. Vlera e energjisë së përshtatur me këtë ngarkesë është 5.3 GWh.

Ku :

LSSAt janë humbjet e lejuara, që janë paraqitur si përqindje e energjisë që hyn në sistemin e shpërndarjes në vitin relevant t

REUEt janë njësitë e energjisë (MWh) apo (GWh) që hyjnë në sistemin e shpërndarjes në vitin relevant t

WHEAt është mesatarja e kostos me shumicë të energjisë (€/MWh) në vitin relevant t

LSSCat-1 është kostoja e realizuar e humbjeve të lejuara në vitin relevant t‐1, (llogaritur duke përdorur humbjet e lejuara)

LSSCft-1 është kostoja e parashikuar e humbjeve në vitin relevant t‐1, (llogaritur duke përdorur humbjet e lejuara)

It është norma e interesit për vitin relevant t, që llogaritet bazuar në EURIBOR plus S%, ku S paraqet vlerën që do përcaktohet nga Rregullatori gjatë shqyrtimeve periodike që reflekton preminë e pagueshme nga i licencuari për huatë afatshkurtra mbi normën e EURIBOR-it

ZRRE në vlerësimin preliminar ka parashikuar kostot e blerjes së energjisë për mbulimin e humbjeve bazuar në trendin e çmimeve si dhe planifikimet e KOSTT për vitin 2021, por gjatë procesit të konsultimit publik, palët duhet të ofrojnë dëshmi se kanë respektuar parimet e përcaktuara në kornizen ligjore dhe rregullative për shitblerje të energjisë për mbulimin e humbjeve.

## Përshtatjet për të hyrat jo tarifore

Të hyrat tjera të realizuara nga aktivitetet e pa-rregulluara siç janë: të hyrat nga dhënia me qira e aseteve, shitja e aseteve, nga mekanizmi kompensues ndërmjet TSO (ITC), zbriten nga të hyrat e lejuara maksimale. Vlera e këtyre të hyrave të realizuara është raportuar nga KOSTT të jetë në vlerë prej 0.64 milion euro. Ndërsa të hyrat jotarifore për vitin 2021 parashihet të jenë 3.6 milion euro, të cilat pritet të realizohen si rezultat i pavarësimit të KOSTT si zonë rregulluese.

## Përshtatjet për faktorin korrigjues të të hyrave

Në pajtim me Rregullën për të Hyrat e Lejuara Maksimale është bërë korrigjimi i të hyrave të vitit 2020. Parimi i cili aplikohet ka të bëjë me vlerësim e përgjithshëm të kostove të lejuara aktuale dhe të hyrave aktuale të realizuara. Këto llogaritje janë bërë sipas formulës në vijim:

KREVt = (AACat-1 – ARRt-1) \* (1+ It)

Ku janë:

AACat-1  Kostot e lejuara aktuale për vitin relevant t-1 (“Actual Allowed Cost as determined in Relevant Year t-1”)

ARRt-1  Paraqet të hyrat e realizuara në vitin relevant t-1 (“is the Actual Regulated Revenues in Relevant Year t-1”)

It Norma e interesit për vitin relevant t, që llogaritet bazuar në EURIBOR plus S%, ku S paraqet vlerën e përcaktuar nga ZRRE-ja gjatë shqyrtimeve periodike që reflekton preminë e pagueshme nga i licencuari për hua afatshkurtra

Ndryshimi në mes të AACat-1 prej 17.9 milion euro dhe ARRt-1 prej 32.8 milion euro, pas aplikimit të normës së interesit rezulton të jetë -15.9 milion euro. Ky ndryshim ndërmjet të hyrave dhe kostove aktuale të lejuara bartet si azhurnim gjatë përcaktimit të MAR për vitin 2021.

## Kostot e shërbimeve ndihmëse

KOSTT në aplikacionin e tij ka paraqitur kërkesën për aprovimin e shërbimeve ndihmëse në vlerë prej 9.5 milion euro. ZRRE në vlerësimin fillestar ka marr në konsideratë kërkesën e KOSTT, por për lejimin e këtyre kostove, ZRRE kërkon që KOSTT të dëshmojë se prokurimi i këtyre shërbimeve për vitin 2021 është bërë në përputhje me legjislacionin në fuqi.

# Propozimi për të Hyrat e Lejuara Maksimale të OST/OT-së

Të Hyrat e Lejuara Maksimale për OST/OT-në janë llogaritur sipas formulës në vijim:

*MARt = OPMCt + DEPCt + RTNCt + ASVCt + LSSCt + LICCt - ITCR - NTFR t +ADJt + KREVt*

*Ku janë:*

*MARt - Të hyrat e lejuara maksimale në vitin relevant t*

*OPMCt - Kostot operative dhe të mirëmbajtjes në vitin relevant t*

*DEPCt - Zhvlerësimi i lejuar në vitin relevant t*

*RTNCt - Kthimi i kostos së kapitalit i lejuar në vitin relevant t*

*ASVCt - Kostot e lejuara për shërbime ndihmëse në vitin relevant t*

*LSSCt - Kostoja e lejuar e humbjeve në vitin relevant t*

*LICCt - Kostoja e taksës për licencë në vitin relevant t*

*ITCRt - Të hyrat neto të OST/OT nga mekanizmi kompensues ndër-OST në vitin relevant t*

*NTFR t - Të hyrat jo tarifore në vitin relevant t*

*ADJt - Përshtatjet e kostove*

*KREVt - Faktori korrigjues i të hyrave në vitin relevant t*

Llogaritja e secilit nga këta komponentë është shtjelluar më poshtë.

Tabela 3 - Propozimi i MAR të OST/OT

|  |  |  |  |
| --- | --- | --- | --- |
| Te hyrat e lejuara maksimale | Lejuar/Aktual 2019 | Lejuar/Aktual 2020 | Propozim 2021 |
| **Parametrat e indeksimit** |  |  |  |
| Faktori i efikasitetit | 1.5% | 1.5% | 1.5% |
| HICP | 1.19% | 0.26% |  |
| Euribor | -0.2% | -0.3% |  |
| Faktori S | 7.60% | 7.60% |  |
| Norma e interesit - It | 7.38% | 7.30% |  |
| **Shpenzimet operative dhe të mirëmbajtjes (OPMCt)** |  |  |  |
| Vlerësimi gjate PRR2 €m | 7.30 | 7.19 | 7.09 |
| Lejuar -OPMCt = OPMCt-1 \* (1 + CPIt-1) \* (1 – Et)\* (1 – Pt) €m | **7.42** | **7.28** | **7.11** |
| Përshtatjet e kostove të mirëmbajtjes: €m | 1.06 | 1.04 |  |
|  Aktuali €m | 0.68 | 0.75 |  |
|  Dallimi duke aplikuar faktorin ndarës 50/50 €m | (0.19) | (0.15) |  |
| Përshtatjet për OPEX për Vallaq €m | (0.16) | (0.08) |  |
| **Kostot e zhvlerësimit (DEPCt)** |  |  |  |
| Vlerësimi gjate PRR2 €m | 10.46 | 11.23 | 11.71 |
| Lejuar - DEPCt = DEPCt-1 \* (1 + CPIt-1) \* (1 – Pt) €m | **10.63** | **11.36** | **11.74** |
| **Kostot e kthimit (RTNCt)** |  |  |  |
| Vlerësimi gjate PRR2 €m | 9.44 | 10.22 | 10.85 |
| Lejuar - RTNCt = RTNCt-1 \* (1 + CPIt-1) \* (1 – Pt) €m | **9.59** | **10.34** | **10.88** |
| **Kostot e humbjeve (LSSCt)** |  |  |  |
| **Parashikim** |  |  |  |
| LSSAt | 1.78% | 1.78% | 1.78% |
| REUEt GWh | 6,395 | 6,238 | 6,645 |
| WHEAt €/Mwh | 47.46 | **46.46** | **46.16** |
| Kosotja e parashikuar e humbjeve €m | **5.40** | **5.16** | **5.19** |
| **Aktual** |  |  |  |
| LSSAt | 1.78% | 1.78% | 1.78% |
| REUEt GWh | 6,070 | 6,205 |  |
| WHEAt €/Mwh | 42.37 | 41.54 |  |
| Kostoja aktuale e humbjeve**[[4]](#footnote-4)** €m | **4.35** | **4.34** |  |
| **Fondi** |  |  |  |
| Parashikim €m | **13.74** | **17.78** | **16.67** |
| Aktual €m | (2.86) | (6.71) |  |
| Përshtatjet për inflacion te BRE-ve €m | 0.41 |  |  |
| **Shërbimet e ndihmëse** |  |  |  |
| Parashikim €m | **2.66** | **2.73** | **9.53** |
| Aktual €m | 0 | 0.23 |  |
| **Përshtatjet** |  |  |  |
| Të hyrat e parregulluara |  |  |  |
| Parashikim €m | (0.06) | (0.06) | (0.06) |
| Aktual €m | (0.25) | (0.43) |  |
| Të hyrat nga mekanizmi ITC  |  |  |  |
| Parashikim €m | (0.40) | (0.40) | (3.60) |
| Aktual €m | (0.86) | (0.22) |  |
| Përshtatjet për (2017 dhe PR1) | (1.26) | (1.26) | (1.26) |
| Te hyrat nga KEK: |  |  |  |
| Parashikim €m | (3.33) | (3.33) | (3.33) |
| Aktual €m | (2.77) | (3.05) |  |
| Korrigjimi i jobalanceve 2017 dhe 2018 | 0.23 |  |  |
| **KREV – faktori korrigjues i të hyrave** |  |  |  |
| Faktori korrigjues i te hyrave t-1 €m | 9.61 | (3.72) | (15.91) |
| AACt-1 - kostot aktuale për vitin t-1 €m | 33.90 | 17.94 |  |
| ARRt-1 - te hyrat aktuale për vitin t-1 €m | 37.37 | 32.77 |  |
| **KREVt = (AACat-1 – ARRt-1) \* (1+ It)** €m | **(3.72)** | **(15.91)** |  |
|  |  |  |  |
| **MAR – te hyrat e lejuara maksimale** €m | **54.25** | **45.84** | **36.95** |

Si rezultat i kalkulimeve të secilit komponent të kostove, MAR i propozuar për OST/OT për vitin 2021 është 36.95 milion euro.

1. Burimi: Eurostat, <https://appsso.eurostat.ec.europa.eu/nui/submitViewTableAction.do> (vizituar më 27.01.2020) [↑](#footnote-ref-1)
2. Sipas lejimeve të Shqyrtimit Periodik 2018-2022 linku:

 http://ero-ks.org/2018/Raportet/Pergjigje%20ndaj%20komenteve%20te%20KOSTT\_PRR2\_final.pdf [↑](#footnote-ref-2)
3. Këto kosto janë pjesë e azhurnimeve të përgjithshme dhe reflektohen në MAR-in e vitit 2020. [↑](#footnote-ref-3)
4. Përshtatur për ngarkesën e veriut [↑](#footnote-ref-4)